CELEX: 32012R0106
Language: mt
Date: 2012-02-07 00:00:00
Title: Regolament ta’ Implimentazzjoni tal-Kummissjoni (UE) Nru 106/2012 tas- 7 ta' Frar 2012 dwar il-klassifikazzjoni ta' ċerti prodotti fin-Nomenklatura Magħquda

9.2.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 36/23
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 106/2012
      tas-7 ta' Frar 2012
      dwar il-klassifikazzjoni ta' ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b’mod partikolari l-Artikolu 9(1)(a) tiegħu,
      Billi:
      
                  (1)
               
               
                  Sabiex tiġi żgurata applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabilixxa r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi, fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet speċifiċi tal-Unjoni, bil-għan li titwettaq l-applikazzjoni ta’ tariffi u ta' miżuri oħra relatati mal-kummerċ tal-oġġetti.
               
            
                  (3)
               
               
                  Skont dawn ir-regoli ġenerali, l-oġġetti msemmija fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
               
            
                  (4)
               
               
                  Huwa xieraq li jkun stipulat li informazzjoni tariffarja vinkolanti u li nħarġet mill-awtoritajiet tad-dwana tal-Istati Membri rigward il-klassifikazzjoni ta' oġġetti fin-Nomenklatura Magħquda, iżda li mhijiex skont dan ir-Regolament, tkun tista', għal perjodu ta' tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità (2).
               
            
                  (5)
               
               
                  Il-miżuri msemmija f’dan ir-Regolament tfasslu b’konformità mal-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      L-oġġetti deskritti fil-kolonna (1) tat-tabella kif imniżżla fl-Anness għandhom ikunu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' dik it-tabella.
      Artikolu 2
      L-informazzjoni tariffarja vinkolanti maħruġa mill-awtoritajiet doganali tal-Istati Membri, li mhijiex konformi ma' dan ir-Regolament, tista' tibqa' tiġi invokata għal perjodu ta' tliet xhur skont l-Artikolu 12(6) tar-Regolament (KEE) Nru 2913/92.
      Artikolu 3
      Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jkun vinkolanti fl-intier tiegħu u direttament applikabbli fl-Istati Membri kollha.
         Magħmul fi Brussell, is-7 ta’ Frar 2012.
         
            
               Għall-Kummissjoni, F’isem il-President,
            Algirdas ŠEMETA
            
               Membru tal-Kummissjoni
            
         
      
      
         (1)  ĠU L 256, 7.9.1987, p. 1.
      
         (2)  ĠU L 302, 19.10.1992, p. 1.
      
         ANNESS
         
                     Deskrizzjoni tal-oġġetti
                  
                  
                     Klassifikazzjoni
                     (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Apparat tal-metall f'forma tonda b'dijametru ta' madwar 8 cm u bi ħxuna ta' 2 cm (l-hekk imsejjaħ "siġġu tond li dahru jista' jinġibed lura").
                     L-apparat għandu wiċċ mhux lixx u għandu toqba ċentrali għax-xaft u jikkonsisti minn dan li ġej:
                     
                                 —
                              
                              
                                 pjanċa ta' gwida,
                              
                           
                                 —
                              
                              
                                 molla spirali,
                              
                           
                                 —
                              
                              
                                 kamm b'ċappetta,
                              
                           
                                 —
                              
                              
                                 kamm li jiżżerżaq,
                              
                           
                                 —
                              
                              
                                 żewġ bolts li jiżżerżqu,
                              
                           
                                 —
                              
                              
                                 rota bis-snien, u
                              
                           
                                 —
                              
                              
                                 pjanċa forma ta' ċirku.
                              
                           Huwa komponent ta' mekkaniżmu ta' timjil għal sits ta' vetturi bil-mutur.
                     Dan l-apparat jintuża biex jaġġusta l-angolu tad-dahar tas-sit skont il-ħtiġijiet tas-sewwieq jew tal-passiġġiera u jikkontribwixxi għas-saħħa tas-sit.
                     
                         (*) Ara l-istampa
                  
                  
                     9401 90 80 
                  
                  
                     Il-klassifikazzjoni hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda u tal-kliem użat fil-kodiċi NM 9401 , 9401 90  u 9401 90 80 .
                     Minħabba l-karatteristiċi tiegħu, l-aktar il-kostruzzjoni mekkanika preċiża b'bosta komponenti differenti, l-apparat huwa speċifikament iddisinjat biex ikun jifforma parti essenzjali ta' mekkaniżmu ta' timjil għal sits ta' vetturi bil-mutur. Konsegwentement, hija mwarrba l-klassifikazzjoni ta' fornituri, tagħmir jew oġġetti simili tal-metall skont l-intestatura 8302  (ara wkoll in-Noti ta' Spjega dwar SS tal-intestatura Nru 8302 , l-ewwel paragrafu).
                     Konsegwentement, l-apparat huwa kkunsidrat li jifforma parti minn mekkaniżmu ta' timjil għal sits ta' vetturi bil-mutur.
                     Għalhekk, l-apparat għandu jiġi kklassifkat taħt il-kodiċi tan-NM 9401 90 80  bħala partijiet oħrajn ta' sits tat-tip li jintużaw f'vetturi bil-mutur.
                  
               
            (*)  L-istampa għandha tintuża biss għal raġunijiet ta' informazzjoni.